Na podlagi 7. in 10. člena Zakona o športu (Uradni list RS, št. 22/98, 97/01 - ZSDP, 110/02 - ZGO-1 in 15/03 - ZOPA), 7. člena Pravilnika o financiranju letnega programa športa v občini Postojna (Uradni list RS, št. 105/12), 2. točke Letnega programa športa v Občini Postojna za leto 2015, 16. člena Statuta Občine Postojna (Uradni list RS, št. 30/07 in 53/10), Odloka o proračunu občine Postojna za leto 2015 (Uradni list, št. 97/2014) ter sklepa župana Občine Postojna št. 671- 1-/2015-2 z dne 14. 1. 2015, Občina Postojna objavlja

# JAVNI RAZPIS

**ZA SOFINANCIRANJE PROGRAMOV V JAVNEM INTERESU NA PODROČJU ŠPORTA V OBČINI POSTOJNA V LETU 2015**

**(v nadaljevanju: razpis)**

1. **PREDMET RAZPISA**

Predmet razpisa je sofinanciranje izvajalcev športnih programov po področjih do naslednjih

višin:

1. **PROGRAMI InteresnE športnE vzgojE v vrednosti 10.000,00 €**

 1.1 Interesna športna vzgoja predšolskih otrok

 1.2. Interesna športna vzgoja šoloobveznih otrok

 1.3. Interesna športna vzgoja mladine in študentov

 1.4. Interesna športna vzgoja otrok in mladine s posebnimi potrebami

1. **PROGRAMI ŠPORTNE VZGOJE OTROK IN MLADINE, USMERJENIH V KAKOVOSTNI IN VRHUNSKI ŠPORT v vrednosti 172.000,00 €,** od tega občina sofinancira objekte v višini 50.000,00 € in dejavnost društev v višini 122.000,00 €.
2. **PROGRAMI KAKOVOSTNEGA IN VRHUNSKEGA ŠPORTA v vrednosti 12.000,00 €**

 3.1. Kakovostni šport

 3.2. Vrhunski šport

1. **PROGRAMI ŠPORTNE REKREACIJE IN ŠPORTA INVALIDOV v vrednosti 5.500,00 €,** od tega:

 4.1 Športna rekreacija v vrednosti 3.500,00 €

 4.2 Šport invalidov v vrednosti 2.000,00 €

**5. PROGRAMI RAZVOJNIH STROKOVNIH NALOG V ŠPORTU v vrednosti 17.000,00 €, od tega:**

 5.1. Izobraževanje, usposabljanje in izpopolnjevanje strokovnih kadrov v vrednosti 3.000,00 €

 5.2. Organizacija športnih prireditev v vrednosti 14.000,00 €, od tega:

 5.2.1 Organizacija športnih prireditev 12.000,00 €

 5.2.2. Organizacija podelitve priznanj športnikom za športne dosežke 2.000,00 €.

**6. SREDSTVA ZA DELOVANJE DRUŠTEV** **v vrednosti 3.500,00 €**

**Vrednost razpisa znaša 220.000,00 €.**

**II. UPRAVIČENE OSEBE IN POGOJI ZA SODELOVANJE NA RAZPISU**

Na razpisu lahko sodelujejo izvajalci športne dejavnosti v občini Postojna, in sicer:

* športna društva in klubi, njihova združenja in zveze,
* zavodi, gospodarske družbe, zasebniki in druge organizacije, ki so registrirani za opravljanje dejavnosti na področju športa in izvajajo programe
* vrtci in osnovne šole, srednje,višje in visoke šole;
* ustanove, ki so ustanovljene za opravljanje dejavnosti v športu in so splošno koristne in neprofitne.

**Izvajalci iz prejšnjega odstavka morajo izpolnjevati naslednje pogoje:**

* so registrirani v skladu z veljavno zakonodajo;
* imajo sedež v občini Postojna in izvajajo športne programe, namenjene občanom in občankam občine Postojna;
* imajo organizirano redno dejavnost najmanj 36 tednov v letu in so registrirani najmanj eno leto pred prijavo na razpis;
* imajo zagotovljene osnovne materialne, prostorske, kadrovske in organizacijske pogoje za uresničitev načrtovanih športnih aktivnosti;
* imajo urejeno evidenco članstva oziroma evidenco o udeležencih programa;
* so oddali poročilo o realizaciji programa športa za preteklo leto.

Športna društva in zveze imajo pod enakimi pogoji prednost pri izvajanju letnega programa športa.

**III. POGOJI, MERILA IN NORMATIVI ZA VREDNOTENJE ŠPORTNIH PROGRAMOV**

Pogoji, merila in normativi za vrednotenje športnih programov (v nadaljevanju: merila) so obvezni in sestavni del Pravilnika o sofinanciranju letnega programa športa v občini Postojna. (Priloga 1)

Vrednost programov in nalog je po pogojih, kriterijih in normativih izražena v točkah.

**IV. OBDOBJE ZA PORABO DODELJENIH SREDSTEV**

Dodeljena proračunska sredstva morajo biti porabljena v proračunskem letu 2015 v skladu s predpisi, ki določajo izvrševanje proračuna.

**V. VSEBINA PRIJAVE**

Prijava na javni razpis mora biti izdelana izključno na obrazcih, ki so sestavni del razpisne dokumentacije. Prijavitelj, ki prijavlja več programov, mora za vsak posamičen program izpolniti ločen obrazec. Prijava mora vsebovati vse zahtevane priloge in dokazila, ki so navedena v razpisnem obrazcu. Obrazci morajo biti izpolnjeni v slovenskem jeziku.

**VI. ROK IN NAČIN PREDLOŽITVE PRIJAVE**

Prijave z razpisno dokumentacijo je potrebno poslati na naslov: Občina Postojna, Ljubljanska cesta 4, 6230 Postojna ali oddati v sprejemno-informacijski pisarni Občine Postojna v času uradnih ur najkasneje do **30. 1. 2015**  ali tega dne oddati priporočeno na pošti.

Vloga mora biti oddana v zaprti ovojnici z oznako **»Ne odpiraj – javni razpis šport 2015«.** Na ovojnici morata biti navedena naziv in naslov pošiljatelja.

**VII. POSTOPEK OBRAVNAVE PRIJAV**

Odpiranje vlog ni javno. Pravočasno poslane prijave bodo pregledane ali izpolnjujejo razpisne pogoje. Vloge, ki bodo prispele po razpisnem roku za prijavo, bodo s sklepom zavržene. Prijavitelji, ki bodo oddali nepopolne vloge, bodo pozvani k dopolnitvi. Če vloga ne bo v zahtevanem roku dopolnjena, bo zavržena.

Postopek javnega razpisa vodi strokovna komisija, ki jo imenuje župan. Komisija na podlagi meril pripravi predlog o sofinanciranju športnih programov, ki vsebuje oceno posameznih športnih programov v skladu z določbami meril.

Izbrane izvajalce o višini in namenu odobrenih finančnih sredstev obvesti direktor občinske uprave s sklepom.

Izbrani izvajalci programov bodo o dodelitvi sredstev obveščeni najkasneje v 45-tih dneh od izteka roka za oddajo ponudb. Rezultati javnega razpisa bodo objavljeni na spletni strani Občine Postojna ([www.postojna.si](http://www.postojna.si)).

Z izbranimi izvajalci športnih programov Občina sklene pogodbe. Pogodbe opredeljujejo vsebino in obseg programov, čas za realizacijo, pričakovane dosežke, obseg sredstev iz občinskega proračuna in druge medsebojne pravice in obveznosti.

**VIII. RAZPISNA DOKUMENTACIJA**

Razpisno dokumentacijo lahko zainteresirani prijavitelji v razpisnem roku natisnejo s spletne strani Občine Postojna ([www.postojna.si](http://www.postojna.si)) ali dvignejo v sprejemno-informacijski pisarni Občine Postojna. Dodatne informacije v zvezi z razpisom lahko dobite v času uradnih ur na tel. št.: 05 72 80 723 ali po e-pošti bernarda.lenarcic@postojna.si.

Številka: 671-1/2015-3

Datum: 15. 1. 2015

 Igor Marentič

 ŽUPAN